Diari Oficial de la Generalitat Valenciana


Sumari del DOGV 7945, del 28-12-2016 (2016/10957)

RESOLUCIÓ de 27 de desembre de 2016, del president de CulturArts Generalitat, per a la concessió de subvencions per al foment d'activitats musicals tals com l'organització de festivals, cursos de perfeccionament musical, concursos, projectes musicals de caràcter singular, gires i projectes de producció musical, durant els mesos de gener a desembre de 2016.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7945

Data del DOGV
:   28-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10509


Data del document
:   27-12-2016

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 27 de desembre de 2016, del president de CulturArts Generalitat, per a la concessió de subvencions per al foment d'activitats musicals tals com l'organització de festivals, cursos de perfeccionament musical, concursos, projectes musicals de caràcter singular, gires i projectes de producció musical, durant els mesos de gener a desembre de 2016. [2016/10123]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 27 de juliol de 2016, del president de CulturArts Generalitat (DOCV 7840, 29.07.2016), de convocatòria de subvencions per al foment d'activitats musicals tals com l'organització de festivals, cursos de perfeccionament musical, concursos, projectes musicals de caràcter singular, gires i projectes de producció musical, durant els mesos de gener a desembre de 2016, i en atenció als següents  
  
  
Antecedents de fet  
Primer. Mitjançant la Resolució de 27 de juliol de 2016, del president de CulturArts Generalitat (DOCV 7840, 29.07.2016), es vàrem convocar subvencions per al foment d'activitats musicals tals com l'organització de festivals, cursos de perfeccionament musical, concursos, projectes musicals de caràcter singular, gires i projectes de producció musical, durant els mesos de gener a desembre de 2016, tenint en compte les Bases Reguladores aprovades mitjançant Ordre 33/2016, de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016), per a la concessió de subvencions públiques en règim de competència competitiva de les diferents matèries culturals integrades en CulturArts Generalitat.  
Segon. De conformitat amb l'establit en el resolc Tercer, epígraf 1 de la convocatòria, el termini de presentació de sol·licituds era de quaranta-cinc dies naturals, a comptar des del següent al de la publicació de la convocatòria, per la qual cosa va finalitzar el 12 de setembre de 2016, i es van presentar196 sol·licituds, amb un total de 291 projectes de les diverses modalitats, per part de les diferents persones i entitats interessades.  
Tercer. En atenció al que es disposa en l'article 6, epígraf 3.3, de l'Ordre 33/2016, de 18 de juliol, de bases reguladores, la comissió tècnica de valoració, nomenada per l'Acord de 14 d'octubre de 2016, del president de CulturArts Generalitat, degudament constituïda i reunida en sessió els dies 17, i 24 d'octubre,14, 21, 23, 28 i 30 de novembre, i 12 i 14 de desembre de 2016, ha portat a efecte l'estudi dels expedients de sol·licitud i ha valorat les sol·licituds conforme als criteris objectius d'atorgament establits en l'article 3, epígraf 3.3.1., de l'Ordre 33/2016, desenvolupats en el resolc Quart de la resolució de convocatòria, i ha emès l'informe corresponent.  
  
La proposta motivada de resolució que eleva el director general de CulturArts Generalitat, es formula després de la vista dels expedients, i l'informe i proposta evacuat per la comissió tècnica de valoració nomenada a aquest efecte, no figurant en el procediment i no havent-se tingut en compte altres fets, al·legacions i proves que les adduïdes per les persones i entitats interessades, i en atenció al que disposa l'article 6, epígraf 6 i 7 de l'Ordre de bases reguladores.  
  
Fonaments de dret  
I. Per a la concessió i pagament de les subvencions cal estar al que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en les disposicions de caràcter bàsic de la Llei 38/2003, de 17 de novembre, general de subvencions, i del Reial Decret 887/2006, de 20 de juliol, pel qual s'aprova el Reglament de desenvolupament d'aquesta llei; així com en les bases reguladores aprovades mitjançant l'Ordre 33/2016, de 18 de juliol, (DOCV 7832, 21.07.2016) i en la resolució de convocatòria de 27 de juliol de 2016, del president de CulturArts Generalitat (DOCV 7840, 29.07.2016).  
II. El Reglament d'organització i funcionament de CulturArts Generalitat, aprovat pel Decret 5/2013, de 4 de gener i modificat pel Decret 141/2014, de 5 de setembre, del Consell (DOCV 7355, 08.09.2014), atribueix a l'Ens, en el seu article 2.2.l, i entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat.  
Conforme al que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en el Decret 141/2014, de 5 de setembre, del Consell, pel qual es modifica el Reglament d'organització i funcionament de CulturArts Generalitat, el president de CulturArts és l'òrgan competent per a la resolució de la convocatòria d'ajudes. Així s'estableix en el seu article 4.2.j, que atribueix la competència de resoldre la concessió dels incentius, ajudes i subvencions al president de l'entitat, que és el titular de la conselleria que ostenta les competències en matèria de cultura.  
  
Per tot això, en virtut dels antecedents de fet i fonaments de dret que han quedat exposats, vistes l'acta, i la proposta evacuada per la comissió tècnica de valoració, així com els preceptes legals i reglamentaris citats i altres de pertinent aplicació, en l'exercici de les competències que tinc atribuïdes en l'article 7 de les Bases Reguladores, vista la proposta que, amb caràcter de definitiva i de conformitat amb el que es disposa en l'article 6, epígrafs 6 i 7 de les Bases Reguladores, eleva el director general de CulturArts Generalitat, resolc:  
  
  
Primer  
Concedir ajuda per al foment d'activitats musicals tals com l'organització de festivals, cursos de perfeccionament musical, concursos, projectes musicals de caràcter singular, gires i projectes de producció musical, durant els mesos de gener a desembre de 2016, per l'import, en conjunt, de 340.000 - que s'especifica per modalitats, presentades per:  
  
L'import global màxim d'aquestes ajudes és de 340.000 - que es financen amb càrrec a la línia de subvenció S6427000, «Foment d'activitats musicals», de la secció 9, entitat 00412, del capítol IV del pressupost de CulturArts Generalitat per a 2016.  
  
Segon  
Denegar l'ajuda sol·licitada per les persones i entitats que es relacionen i pels motius que s'especifica:   
Motius de denegació  
A. Haver presentat la sol·licitud fora del termini establit en el resolc tercer, epígraf 1 de la resolució de convocatòria, termini que va finalitzar el 12 de setembre de 2016.  
B. No haver acreditat la persona o entitat sol·licitant en finalitzar el termini de presentació de sol·licituds la condició de beneficiària exigida en l'article 2, epígraf 2.4.1, de l'Ordre de bases reguladores, requisits al que es refereix el resolc primer, epígraf 3 de la resolució de convocatòria, i en concret:  
-Per a les activitats de gires fora de la Comunitat Valenciana i projectes de producció, ser una empresa de caràcter musical, legalment constituïda, tant si són persones físiques com a jurídiques.  
-Per als cursos de perfeccionament musical, estar cursant els destinataris el grau superior de l'instrument o especialitat.  
-Per a les societats musicals i bandes de música, realitzar activitats en les quals no participen agrupacions de l'entitat, en estar excloses les activitats que protagonitzen les seues pròpies agrupacions o altres similars pertanyents a qualssevol societat musical.  
C. No haver completat en termini la documentació requerida, inclosa, de conformitat amb l'assenyalat en l'article 5, epígraf 4, de l'Ordre de bases reguladores, així com en el resolc Tercer, epígraf 8, de la resolució de convocatòria, tenint a l'interessat per desistit de la seua sol·licitud de conformitat al contingut dels preceptes citats.  
D. No haver obtingut la puntuació de 65 punts conforme als criteris del resolc quart de la convocatòria, que desenvolupa els criteris objectius d'atorgament de l'article 3, epígraf 3.3.1., de l'Ordre de bases reguladores, i en concurrència amb les altres sol·licituds, per a ser inclosa en la proposta d'ajudes que la comissió tècnica avaluadora eleva a l'òrgan instructor.  
E. Renúncia a la sol·licitud presentada per la persona o entitat interessada, de manera fefaent, dins del procés de concurrència competitiva.  
  
F. L'entitat sol·licitant no s'ajusta a la finalitat, objecte i condicions de les ajudes ja que aquesta convocatòria és per al foment de les activitats musicals i no escèniques, segons el resolc primer de la convocatòria.  
  
G. L'entitat sol·licitant no s'ajusta a la finalitat, objecte i condicions de les ajudes ja que aquesta convocatòria no és per a producció i edició discogràfica, segons el resolc Primer de la convocatòria, existint una convocatòria específica per a aquest objecte publicada en el Diari Oficial de la Comunitat Valenciana del 1 d'agost de 2016 (R 27.07.2016, del president de CulturArts).  
H. L'entitat sol·licitant no justifica la necessitat del finançament de l'activitat que es proposa en ser els ingressos declarats superiors a les despeses previstes, per la qual cosa és aplicable el previst en el resolc segon, epígraf 3, de la resolució de convocatòria, en relació amb l'article 9, últim paràgraf de l'Ordre de bases reguladores.  
I. El projecte d'activitat presentat no s'ajusta a les despeses subvencionables del capítol IV de CulturArts, en tractar-se d'un projecte d'inversió i no de despesa corrent.  
J. El projecte d'activitat presentat no s'ajusta al període de la convocatòria previst en el resolc primer, epígraf 2, de la resolució de 27 de juliol.  
K. El projecte d'activitat es finança per part del Circuit CulturArts de música, teatre, dansa i audiovisual, amb carrec al capitol II de CulturArts Generalitat.  
  
Tercer  
Les ajudes concedides mitjançant aquesta resolució estan acollides al règim de minimis establit en el Reglament UE número 1407/2013, de la Comissió, de 18 de desembre de 2013 (DOUE L352, 24.12.2013) relatiu a l'aplicació dels articles 107 i 108 del Tractat de la Unió Europea a les ajudes de minimis.  
  
Quart  
El pagament d'aquestes subvencions queda condicionat al compliment de les obligacions assenyalades en el resolc sisè de la resolució de convocatòria, i a la justificació per part de les persones i entitats beneficiàries conforme a l'assenyalat en el resolc setè de la mateixa resolució, fins a la data de 31 de desembre de 2016. La falta de justificació en el termini indicat determinarà la pèrdua del dret al cobrament de la subvenció.  
  
Cinqué  
Donar publicitat a les ajudes concedides en compliment de l'assenyalat en l'article 18.1 de la Llei 38/2003, de 17 de novembre, general de subvencions.  
De conformitat amb l'establit en la normativa d'aplicació del procediment administratiu comú i en els articles 8, 14, 46 de la Llei 29/1998, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el president de CulturArts Generalitat en el termini d'un mes a comptar des del següent al de la seua publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant els Jutjats del Contenciós Administratiu de la ciutat de València en el termini de dos mesos a comptar des de l'endemà al de la seua publicació en el Diari Oficial de la Generalitat Valenciana.  
  
València, 27 de desembre de 2016.- El president de CulturArts Generalitat: Vicent Marzà Ibáñez.